Նիստի ժամանակ ընթերցվեց մեղադրական եզրակացությունը: Վահագն Աբգարյանը, որի անունը շրջանառվում է Ալավերդին ալեկոծած սպանությունների, արյան վրեժի պատմություններում, մեղադրվում է ապօրինի կերպով զենք և փամփուշտներ ձեռք բերելու, իր սանիկին՝ Վլադիմիր Դավթյանին հանձնելու և նրա միջոցով Կամո Փիրուզյանի սպանությունը կազմակերպելու համար: Աբգարյանին նաև մեղսագրվում է Լոռու մարզային քննչական վարչության նախիկին պետ Թաթուլ Շուշանյանին և նույն վարչության երկու քննիչներին՝ Արտակ Հովհաննիսյանին և Արա Ներսիսյանին կաշառք տալը, որպեսզի Փիրուզյանի գործով քննությունը տանեն իր ցանկացած հունով: Մեղադրանքը ավելի ծավալուն էր, սակայն նախաքննության վերջին փուլում այն մեղմացվեց: Որպես հանցավոր արարքների դրդապատճառ մեղադրականում նշված է վրեժը: